མེ་བརྒྱད། གཞན་ཡང་ཀེང་རུས་དང་། རོ་མགོ་མེད་དང་། འགགས་ཏེ་ཤིང་ལ་
དཔྱངས་པ་དང་། ས་ལ་འགྱེལ་བ་དང་། གསལ་ཤིང་ལ་བསྐྱོན་པ་དང་། མདུང་
གིས་ཕུག་པ་དང་། ཕྱེད་ཚིག་པ་དང་། མགོ་ཐོད་དང་། བྱིན་པའི་རུས་པ་དང་།
གཙིགས་པའི་མགོ་དང་། དེ་ལས་གཞན་པའི་རུས་པ་འཐོར་བ་དང་། མ་འཐོར་
བའི་ཀེང་རུས་རྣམས་གཅལ་དུ་བཀྲམ་པ་དང་། ཁྭ་དང་། འུག་པ་དང་། བྱ་རྒོད་
དང་། ཅེ་སྤྱང་དང་། འོལ་བ་ཕོ་མོ་དང་། སྦྲུལ་བ་ལང་གི་མགོ་ཅན་ལ་སོགས་པ་
ཕྱོགས་སུ་རྒྱུ་ཞིང་། གནོད་སྦྱིན་དང་། རོ་ལངས་དང་། སྲིན་པོ་རྣམས་ཀྱིས་ཀི་ལི་
314

ཀི་ལིའི་སྒྲ་ཆེན་པོ་སྒྲོགས་པ་དང་། གྲུབ་པ་ཐོབ་པ་དང་། རིག་པ་འཛིན་པ་དང་།
དམ་ཚིག་སྤྱོད་པའི་རྣལ་འབྱོར་བ་དང་། རྣལ་འབྱོར་མ་བཅོམ་ལྡན་འདས་ལ་རྩེ་
གཅིག་ཏུ་བལྟ་བ། གཅེར་བུ་སྐྲ་གཤིགས་པ། ཕྱག་རྒྱ་ལྔས་བརྒྱན་པ། ཅང་ཏེའུ་
དང་ཐོད་པ་དང་ཁ་ཊཱཾ་ཀ་འཛིན་པ། ཐོད་པས་སྤྱི་བོར་བརྒྱན་པ། རྒོད་ཅིང་དུར་
ཁྲོད་དུ་འཇུག་པ་སོགས་ཀྱིས་ངོ་མཚར་བའི་གཞལ་ཡས་ཁང་གི་ནང་གི་སྟེང་འོག་
རྣམས་ཤར་སྔོ། བྱང་ལྗང་། ནུབ་དམར། ལྷོ་སེར། དབུས་དཀར་བའི་སྟེང་དུ་
པདྨ་འདབ་མ་བརྒྱད་པའི་ལྟེ་བར་པད་ཉིའི་གདན་ལ་བཾ་ལས་གྲི་གུག་བཾ་གྱིས་མཚན་
པ་ལས་རྡོ་རྗེ་ཕག་མོ་དམར་མོ་ཞལ་གཉིས་ཀྱི་གཡས་ཕག་ཞལ་སྔོན་པོ་ཕྱག་གཡས་
གྲི་གུག་ནམ་མཁའ་ལ་འཕྱར་ཞིང་། གཡོན་ཐོད་པ་ཐུགས་ཀར་བཟུང་བའི་མཆན་
ཁུང་ན་ཁ་ཊཱཾ་ཀ་བསྣམས་པ། གཅེར་མོ་རུས་པའི་རྒྱན་ལྔས་བརྒྱན་ཅིང་། སྐྱིལ་
ཀྲུང་ཕྱེད་པའི་གར་སྟབས་ཀྱིས་བཞུགས་པའོ། །འདབ་མ་བརྒྱད་ལ་ཤར་དུ་མཁའ་
འགྲོ་མ་ནག་མོ། བྱང་དུ་ལཱ་མ་ལྗང་གུ། ནུབ་ཏུ་དུམ་སྐྱེས་མ་དམར་མོ། ལྷོར་
གཟུགས་ཅན་མ་སེར་མོ་རྣམས་ཞལ་གཅིག་ཕྱག་གཉིས་མ། གཡས་གྲི་གུག་འཕྱར་
ཞིང་། གཡོན་ཐོད་པ་ཐུགས་ཀར་འཛིན་པ། ཐོད་སྐམ་གྱིས་དབུ་རྒྱན། སྐམ་པོའི་
དོ་ཤལ། རུས་པའི་རྒྱན་ལྔས་བརྒྱན་པ། རོའི་སྟེང་དུ་ཉི་མའི་གདན་ལ་སྐྱིལ་ཀྲུང་
ཕྱེད་པའི་གར་སྟབས་ཀྱིས་བཞུགས་པ། མཚམས་བཞིར་ཐོད་པ་བདུད་རྩིས་གང་
བ་བཞི། སྒོ་བཞིར་ཤར་སྒོར་ཁྭ་གདོང་མ་དཀར་མོ། བྱང་སྒོར་འུག་གདོང་མ་ལྗང་
གུ། ནུབ་སྒོར་ཁྱི་གདོང་མ་དམར་མོ། ལྷོ་སྒོར་ཕག་གདོང་མ་སེར་མོ། མཚམས་
བཞིར་ཤར་ལྷོར་གཤིན་རྗེ་བརྟན་མ་དཀར་སེར། ལྷོ་ནུབ་ཏུ་གཤིན་རྗེ་ཕོ་ཉ་མོ་སེར་
དམར། ནུབ་བྱང་དུ་གཤིན་རྗེ་མཆེ་བ་མ་དམར་ལྗང་། བྱང་ཤར་དུ་གཤིན་རྗེ་
འཇོམས་མ་ལྗང་དཀར་རྣམས་གཡས་གྲི་གུག གཡོན་ཐོད་པ་དང་མཆན་ཁུང་ན་ཁ་
315

ཊཾ་ཀ་བསྣམས་པ། ཕྱག་རྒྱ་ལྔས་བརྒྱན་ཅིང་ཕྱེད་སྐྱིལ་གྱིས་བཞེངས་པ། ལྷ་ཐམས་
ཅད་ཀྱི་སྤྱི་བོར་ཨོཾ་དཀར་བོ། མགྲིན་པར་ཨཱཿདམར་བོ། ཐུགས་ཀར་ཧཱུཾ་སྔོན་པོ།
ཐུགས་ཀའི་ཧཱུཾ་ལས་འོད་ཟེར་འཕྲོས་པས། རང་བཞིན་གྱི་གནས་ནས་བསྒོམ་པ་དང་
འདྲ་བའི་ཡེ་ཤེས་པ་སྤྱན་དྲངས། ཛཿཧཱུཾ་བཾ་ཧོཿགཉིས་སུ་མེད་པར་གྱུར། སླར་ཡང་
ཐུགས་ཀའི་ཧཱུཾ་ལས་འོད་ཟེར་འཕྲོས་དབང་གི་ལྷ་རིགས་ལྔ་འཁོར་དང་བཅས་པ་སྤྱན་
དྲངས། ཁྱེད་རྣམས་ཀྱིས་བདག་ལ་མངོན་པར་དབང་བསྐུར་དུ་གསོལ། ཞེས་གསོལ་
བ་བཏབ་པས། དེ་རྣམས་ཀྱིས་ཡེ་ཤེས་ཀྱི་བདུད་རྩིས་གང་བའི་བུམ་པ་ཐོགས་ནས།
ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཨཱཿཧཱུཾ། ཞེས་དབང་བསྐུར། ལུས་གང་།
དྲི་མ་དག ཆུ་ལྷག་མ་ཡང་ལུད་པ་ལས་གཙོ་བོ་ལ་རྣམ་སྣང་། མཁའ་འགྲོ་མ་
སོགས་བཞི་ལ་རིན་འབྱུང་། སྒོ་མཚམས་མ་བརྒྱད་ལ་དོན་གྲུབ་ཀྱིས་དབུ་རྒྱན་ཅིང་།
དབང་གི་ལྷ་རྣམས་རང་ཉིད་ལ་ཐིམ་པར་གྱུར། ཨོཾ་སརྦ་ཏ་ཐཱ་ག་ཏ་བཛྲ་ཡོ་གི་ནི་ས་
པ་རི་ཝཱ་ར་ཨགྷཾ་པྲ་ཏི་ཙྪ་ཧཱུྃ་སྭཱཧཱ། དེ་བཞིན་དུ་ཤཔྟའི་བར་གྱིས་མཆོད། ༀ་སརྦ་ཏ་
ཐཱ་ག་ཏ་བཛྲ་ཡོ་གི་ནི་ས་པ་རི་ཝཱ་ར་ཨོཾ་ཨཱཿཧཱུཾ། ཞེས་ནང་མཆོད་དབུལ། དཔལ་ལྡན་རྡོ་
རྗེ་མཁའ་འགྲོ་མ། །མཁའ་འགྲོ་མ་ཡི་འཁོར་ལོ་བསྒྱུར། །ཡེ་ཤེས་ལྔ་དང་སྐུ་གསུམ་
ཉིད། །འགྲོ་བ་སྐྱོབས་ལ་ཕྱག་འཚལ་ལོ། །ཇི་སྙེད་རྡོ་རྗེ་མཁའ་འགྲོ་མ། །ཀུན་ཏུ་
རྟོག་པའི་འཆིང་གཅོད་ཅིང་། །འཇིག་རྟེན་བྱ་བ་རབ་འཇུག་མ། །དེ་སྙེད་རྣམས་ལ་
ཕྱག་འཚལ་ལོ། །ཞེས་པས་བསྟོད། ལྷ་ཐམས་ཅད་ཀྱི་ཐུགས་ཀར་ས་བོན་གྱི་མཐར་
བཟླས་བྱའི་སྔགས་ཀྱིས་བསྐོར་བ་ལས་དཀྱིལ་འཁོར་བའི་ལྷའི་ཚོགས་སྤྲོས་འགྲོ་
བའི་དོན་བྱས། སླར་འདུས་ཐུགས་ཀའི་ས་བོན་ལ་བསྡུས་པའི་སྤྲོ་བ་དང་བསྡུས་
པའི་མཛད་པ་ཅན་དུ་གྱུར་པར་བསམ་ལ། ཨོཾ་ཨོཾ་ཨོཾ་སརྦ་བུདྷ་ཊཱ་ཀི་ནི་ཡེ། བཛྲ་
ཝརྞ་ནི་ཡེ། བཛྲ་བཻ་རོ་ཙ་ན་ཡེ་ཧཱུྃ་ཧཱུྃ་ཧཱུྃ་ཕཊ་ཕཊ་ཕཊ་སྭཱཧཱ། གཙོ་མོ་སྔགས་སོ། །ཨོཾ་
』.
316

ཊཱ་ཀི་ནི་ཡེ་ཧཱུྃ་ཧཱུྃ་ཕཊ། ༀ་ལཱ་མེ་ཧཱུྃ་ཧཱུྃ་ཕཊ། ༀ་ཁཎྚ་རོ་ཧི་ཧཱུཾ་ཧཱུཾ་ཕཊ། ཨོཾ་རུ་བི་ཎི་
༡
}D
°<) °lC༡
A: 6a3b
ཡེ་ཧཱུཾ་ཧཱུཾ་ཕཊ། །ཨོཾ་ཀཱ་ཀ་སྱ་ཧཱུྃ་ཧཱུྃ་ཕཊ། ༀ་
ཨུ་ལཱུ་ཀ་སྱ་ཧཱུྃ་ཧཱུྃ་ཕཊ། ཨོཾ་ཤྭ་ནཱ་སྱ་ཧཱུྃ་ཧཱུྃ་ཕཊ། ཨོཾ་ཤཱུ་ཀ་ར་སྱ་ཧཱུྃ་ཧཱུྃ་ཕཊ། སྒོ་མ་
བཞིའི་སྔགས་སོ། །ཨོཾ་ཡ་མ་དཱ་ངྷི་ཧཱུཾ་ཧཱུཾ་ཕཊ། ༀ་ཡ་མ་དཱུ་ཏཱི་ངྷི་ཧཱུྃ་ཧཱུྃ་ཕཊ། ༀ་ཡ་མ་
དཾཥྚི་ཎི་ཧཱུྃ་ཧཱུྃ་ཕཊ། ཨོཾ་ཡ་མ་མ་ཐ་ནཱི་ཧཱུཾ་ཧཱུཾ་ཕཊ། འཚམས་མ་བཞིའི་སྔགས་སོ། །དེ་
ནས་ཡིག་བརྒྱས་ལྷག་ཆད་པ་བསྐང་། སྔར་ལྟར་ཕྱི་ནང་གི་མཆོད་པས་མཆོད་ཅིང་བསྟོད་པས་
བསྟོད། གཏོར་མ་འབུལ་བར་འདོད་ན། ནང་མཆོད་ལྟར་བྱིན་གྱིས་བརླབ། རང་གི་སྙིང་
ག་ནས་འོད་ཟེར་འཕྲོས་པས་དུར་ཁྲོད་བརྒྱད་ན་གནས་པའི་ཕྱོགས་སྐྱོང་དང་ཞིང་
སྐྱོང་དང་ཀླུ་ལ་སོགས་པ་ཐམས་ཅད་ཡོངས་སུ་རྫོགས་པའི་རྡོ་རྗེ་རྣལ་འབྱོར་མའི་
དཀྱིལ་འཁོར་མདུན་གྱི་ནམ་མཁར་སྤྱན་དྲངས། ཕྱོགས་སྐྱོང་དང་ཞིང་སྐྱོང་ཀླུ་ལ་
(99))59)
སོགས་པ་ཐམས་ཅད་སྐད་ཅིག་གིས་འོད་གསལ་དུ་བཅུག་པ་ལས་ལྷག་པའི་ལྷའི་
སྐུར་བཞེངས་པའི་འཇིག་རྟེན་དང་འཇིག་རྟེན་ལས་འདས་པའི་མགྲོན་རྣམས་ཀྱི་
ལྗགས་ལ་ཧཱུཾ་དཀར་བོ་ལས་བྱུང་བའི་རྡོ་རྗེ་རྩེ་གསུམ་པ་ནས་འབྲུ་ཙམ་འཁོད་པའི་
རྡོ་རྗེ་འོད་ཟེར་གྱི་སྦུ་གུས་དྲངས་ནས་གསོལ་བར་གྱུར། སརྦ་ཏ་ཐཱ་ག་ཏ་བཛྲ་ཡོ་
གི་ནི་ས་པ་རི་ཝཱ་ར་ཡི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཞེས་ལན་གསུམ་མམ་བདུན་གྱིས་
དཀྱིལ་འཁོར་གྱི་ལྷ་ཚོགས་ལ་འབུལ། སྔར་ལྟར་ཕྱི་ནང་གི་མཆོད་པས་མཆོད་ཅིང་བསྟོད།
ཕྱོགས་སྐྱོང་སོགས་ལ་རྒྱས་པར་སྤྲོ་ན། ཨོཾ་ཁ་ཁ་ཁཱ་ཧི་ཁཱ་ཧི། ཞེས་པ་ནས། ཀུན་འགྲུབ་
ཤོག ཅེས་སྔོན་འགྲོའི་སྐབས་ལྟར་དང་། བསྡུ་ན། ཨོཾ་ད་ཤ་དིཀ་ལོ་ཀ་པཱ་ལ་ས་པ་རི་
ཝཱ་ར་ཨ་ཀ་རོ་མུ་ཁཾ་སརྦ་དྷརྨ་ཎཾ་ཨངྱ་ནུཏྤ་ནྣ་ཏྭད་ཨོཾ་ཨཱཿཧཱུྃ་སྭཱཧཱ། ལན་གསུམ། ཨོཾ་
ད་ཤ་དི་ཀ་ལོ་ཀ་པཱ་ལ་ས་པ་རི་ཝཱ་ར་ཨཎྷཾ་ནས། ཤཔྟ་པྲ་ཏི་ཙྪ་ཧཱུཾ་སྭཱཧཱ། ཨོཾ་ད་ཤ་དིཀ་
ལོ་ཀ་པཱ་ལ་ས་བ་རི་ཝཱ་ར་ཨོཾ་ཨཱཿཧཱུཾ། ཕྱོགས་སྐྱོང་འཁོར་དང་བཅས་རྣམས་ཀྱིས།
317

མཆོད་སྦྱིན་གཏོར་མ་འདི་བཞེས་ལ། །བདག་གི་དགེ་བའི་བྱ་བ་རྣམས། །གེགས་
-
མེད་འགྲུབ་པའི་འཕྲིན་ལས་མཛོད། །ཨོྃ་བཛྲ་མུ འཇིག་རྟེན་པའི་མགྲོན་རང་
གནས་སུ་གཤེགས། དཀྱིལ་འཁོར་གྱི་འཁོར་ལོ་བདག་ཉིད་ལ་ཐིམ་པར་གྱུར། དེ་
ནས་སྨོན་ལམ་ནི། བདག་གིས་རྡོ་རྗེ་ཕག་མོའི་ལྷ་ཚོགས་རྣམས། །བསྒོམ་ཞིང་བཟླས་
བརྗོད་མཆོད་བསྟོད་བྱས་པའི་དགེས། །ཡིད་ལ་བསམ་པའི་དོན་ཀུན་འབད་མེད་
པར། །ཚེ་གཅིག་ཉིད་ལ་མངོན་པར་འགྲུབ་གྱུར་ཅིག །ཡོན་ཏན་ཀུན་གྱི་གཞི་རྩ་
ཡོངས་འཛིན་མཆོག །སྔོན་བྱོན་གྲུབ་དབང་རྣམས་ཀྱིས་བསྟེན་ཇི་བཞིན། །ཅི་
མཛད་ལེགས་མཐོང་གདུང་བའི་མོས་གུས་ཀྱིས། །བྱིན་རླབས་བདུད་རྩི་སྙིང་དབུར་
འཁྱིལ་བར་ཤོག །དེ་ཡི་ལེགས་བསྟན་སྐྱེས་བུ་གསུམ་གྱི་ལམ། །སྤྱི་དང་ཁྱད་པར་
ཐེག་པ་ཆེན་པོ་ཡི། །བྱང་ཆུབ་སེམས་དང་རྒྱལ་སྲས་སྤྱོད་པ་ལ། །ཉིན་མཚན་ཀུན་
ཏུ་སློབ་པ་ཉིད་གྱུར་ཅིག །དེ་ནི་མ་དག་ཉོན་མོངས་ལྔ་ཡི་ཁམས། །སྦྱོང་བྱེད་རྣམ་
དག་དབང་བཞི་གསེར་གྱི་རྩིས། །རྣམ་ཤེས་ཕུང་བོ་ལ་སོགས་རྣམ་པ་ལྔ། །ཡེ་ཤེས་
ལྔ་ཡི་གསེར་དུ་བསྒྱུར་བར་ཤོག །དེ་ཚེ་མ་དང་མཁའ་འགྲོའི་ཚོགས་རྣམས་ཀུན། །
དབང་བཞག་ཁས་བླངས་བསྲུང་དང་བཟའ་བ་དང་། །བསྟེན་པའི་དམ་ཚིག་སོགས་
ཀྱི་བཅས་མཚམས་ལས། །སྐད་ཅིག་ཙམ་ཡང་འདའ་བར་མ་གྱུར་ཅིག །རྒྱུད་དོན་
ཀུན་ལ་ཐེ་ཚོམ་ལེགས་བཅད་ནས། །ཐ་མལ་སྣང་ཞེན་རླུང་གིས་མ་བསྐྱོད་པར། །
བསྐྱེད་རིམ་མཉམ་རྗེས་མེད་པར་སྦྱངས་པ་ཡིས། །གང་སྣང་ལྷ་ཡི་འཁོར་ལོ་འཆར་
བར་ཤོག །རྡོ་རྗེའི་ལུས་ལ་ཟབ་མོའི་རྟེན་འབྲེལ་འགྲིག །རྩ་རླུང་ཀུན་ལ་རང་
དབང་ཐོབ་བྱེད་ཅིང་། །བྱང་ཆུབ་སེམས་ཀྱི་བདེ་བས་ལུས་གང་ནས། །འབར་
འཛག་གཏུམ་མོའི་དོན་ལ་དབང་བྱེད་ཤོག །གྲུབ་ཆེན་དྲིལ་བུ་ན་རོ་ཏ་སོགས་
བཞིན། །བླ་མ་མཁའ་འགྲོའི་ལུང་བསྟན་ཕྱག་རྒྱ་ལ། །སྙོམས་འཇུག་འཕོ་བའི་
‘
318:

ཉེས་པས་མ་གོས་པས། །ཡས་བབས་མས་བརྟན་དགའ་བཞི་སྐྱེ་བར་ཤོག །ཟླ་ཉིས་
འགྲོས་བཅོམ་འགྲོ་འོངས་མེད་པའི་རླུང་། །དབང་བསྐུར་བརྟན་པའི་རྩ་མདུད་
ཀུན་གྲོལ་ཏེ། །གཞོམ་གཞིག་དང་བྲལ་འཇའ་ལུས་རྡོ་རྗེའི་སྐུ། །ཚེ་འདི་ཉིད་
ལ་མངོན་པར་བྱེད་པར་ཤོག །གོ་འཕང་མཆོག་དེ་ཚེ་འདིར་མ་ཐོབ་ན། །འཆི་
ཚེ་མ་དང་མཁའ་འགྲོའི་ཚོགས་རྣམས་ཀྱིས། །དབྱངས་རོལ་དང་བཅས་མདུན་
བསུས་མཁའ་སྤྱོད་དུ། །ཁྲིད་ནས་ཟབ་མོའི་ལམ་འདི་མཐར་ཕྱིན་ཤོག །ཚུལ་
འདི་བསྒྲུབ་ལ་ཐོགས་མེད་མཐུ་ལྡན་པའི། །འཛམ་གླིང་གནས་མཆོག་ཉི་ཤུ་རྩ་བཞི་
ཡི། དཔའ་བོ་རྣལ་འབྱོར་མ་རྣམས་འཁོར་བཅས་ཀྱིས། །ཉིན་མཚན་གཡེལ་བ་
མེད་པར་གྲོགས་བྱེད་ཤོག །གཞན་ཡང་བསྔོ་སྨོན་གང་འདོད་སྐབས་དང་སྦྱར། ཉེར་
བསྡུ་ནི། རང་གི་ཐུགས་ཀའི་ས་བོན་ལས་འོད་ཟེར་འཕྲོས་པས། དུར་ཁྲོད་བསྲུང་
འཁོར་དང་བཅས་པ་གཞལ་ཡས་ཁང་ལ་ཐིམ། གཞལ་ཡས་ཁང་འཁོར་རྣམས་
ལ་ཐིམ། འཁོར་རྣམས་རང་ལ་ཐིམ། རང་ཐུགས་ཀའི་ས་བོན་ལ་ཐིམ། ས་བོན་
ཡང་མི་དམིགས་པར་སྟོང་བ་ཉིད་དུ་གྱུར། སྟོང་བའི་ངང་ལས་རང་ཉིད་རྡོ་རྗེ་ཕག་
མོའི་སྐུར་བཞེངས་པའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ་གིས་མཚན་
པར་གྱུར། དེ་ནས་ཤིས་པ་བརྗོད་པ་ནི། རྡོ་རྗེ་འཆང་དབང་འཕགས་མཆོག་སྤྱན་རས་
གཟིགས། །དེ་བ་ཊཱ་ཀི་མི་ཏྲ་ཛོ་ཀི་སོགས། །དངོས་དང་བརྒྱུད་པའི་བླ་མའི་ཚོགས་
རྣམས་ལ། །ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །བརྒྱུད་པའི་རྣམ་
ཐར་ཇི་བཞིན་ཟིན་པ་དང་། །བསྟན་པ་རྒྱས་པར་བྱེད་པའི་བཀྲ་ཤིས་ཤོག །རྡོ་རྗེ་
ཕག་མོ་རིགས་བཞིའི་མཁའ་འགྲོ་མ། །སྒོ་མ་བཞི་དང་མཚམས་མ་བཞི་ལ་སོགས། །
བདེ་བའི་འབྱུང་གནས་ཕག་མོའི་ལྷ་ཚོགས་ལ། །ལེགས་ཚོགས་ཇི་སྙེད་མཆིས་པའི་
བཀྲ་ཤིས་དེས། །བདེ་སྟོང་འཕེལ་ཞིང་དངོས་གྲུབ་མྱུར་བ་ཡི། །བཀྲ་ཤིས་དམ་པ་
319

རབ་ཏུ་རྒྱས་བྱེད་ཤོག་ །རྣལ་འབྱོར་མ་རྒྱུད་དུང་ཕྱུར་ཕྲག་གཅིག་དང་། །བྱེ་བ་
;
ཕྲག་དྲུག་གསུངས་པའི་ནང་ནས་ནི། །བཅོམ་ལྡན་རྡོ་རྗེ་ཕག་མོའི་རྒྱུད་རྣམས་ལ། །
ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །ཁྱོད་ཀྱིས་ཆོས་ཀྱི་འབྱོར་བ་རྒྱས་
པ་དང་། །ཕུན་ཚོགས་དཔལ་ལ་རོལ་བའི་བཀྲ་ཤིས་ཤོག །ཡེ་ཤེས་རང་སྣང་ལས་
གྲུབ་ཕོ་བྲང་མཆོག །དྲིལ་བུ་རྔ་ཡབ་སོགས་ཀྱིས་མིག་རིས་བྲིས། །སྣ་ཚོགས་རིན་
ཆེན་རྒྱན་གྱིས་སྤུད་པ་ལ། །ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །
ཞིང་གི་འབྱོར་བ་ཕུལ་དུ་བྱུང་བ་ཡིས། །བདེ་ལེགས་རྒྱུན་མི་འཆད་པའི་བཀྲ་ཤིས་
ཤོག །ཅེས་རྡོ་རྗེ་ཕག་མོའི་སྒྲུབ་ཐབས་བདེ་ཆེན་རབ་རྒྱས་ཞེས་བྱ་བ་འདི་ནི་སྔོན་གོམས་དམ་
པའི་བག་ཆགས་ཀྱི་མཐུས་ལུང་རྟོགས་ཡོན་ཏན་གྱིས་ཐུགས་རྒྱུད་ཡོངས་སུ་གཏམས་ཤིང་། གོང་
'';
མ་ཡབ་སྲས་ཀྱི་ཆོས་སྲིད་ཀྱི་གདུགས་དཀར་སྲིད་རྩེར་འདེགས་པ་ལ་ནམ་ཡང་མི་ངལ་བ་འཇམ་
དབྱངས་བརྩེ་ཆེན་རྒྱལ་བོའི་སྲས་བཅུ་བདུན་པ་ཁེང་ཟེ་ཆིན་ཝང་གི་བཀའ་སྤྱི་བོར་ཕེབས་པ་
ཐོད་དུ་བཅིངས་ནས་བདག་པོ་ཆེན་པོ་རྣམས་ཀྱི་བཀའ་དྲིན་གྱིས་འཚོ་བ་གོང་མ་ཆེན་པོའི་ལུང་
གིས་ཧུའི་ཨུ་ཆན་ཞི་དགའ་ལྡན་ཤི་རེ་ཐུ་ཧུ་ཐོག་ཐུར་འབོད་ཅིང་། མིང་གཞན་བློ་བཟང་བསྟན་
པའི་ཉི་མར་གྲགས་པས་ཙན་དན་ཇོ་བོའི་བླ་བྲང་དུ་སྦྱར་བའི་ཡི་གེ་བ་ནི་རབ་འབྱམས་སྨྲ་བ་
འཇམ་དབྱངས་ཕུན་ཚོགས་ཀྱིས་བགྱིས་པའོ། ། །།
· 320·